Свободна практика

Майсторски клас на Теодор Ушев
2019-07-20 09:00 - 2019-07-21 17:00 (Europe/Helsinki) | КЦ “Морско казино” Бургас, Приморски парк, Бургас
В рамките на двудневния майсторски клас, аниматорът Теодор Ушев ще покаже техники и методи за създаване на филми – стереоскопично кино, виртуална реалност. Планирана е и дискусия относно създаването на филм – от идеята, през реализацията до промотирането и представянето му пред публика.
Във втората част на обучението ще се анализират отделните компоненти: идея, конструкция, ритъм, монтаж, звук, визуални решения, безкамерно кино, виртуална реалност.

За кого е предназначено събитието

За аниматори, режисьори, художници, дигитални артисти

Лектор

Теодор Ушев е носител на 80 награди за своите филми. През 2018 година той получи почетната награда „Сезар“ за „Сляпата Вайша“. Филмът беше номиниран и за „Оскар“ през 2017 г.

Вход безплатен, с предварителна регистрация.

Безплатни консултации за стартиране на бизнес
2019-07-22 - 2019-08-02 | Сдружение „Споделено работно място – гр. Варна“, бул. Ген. Колев 54, Варна
Безплатни консултации за младежи до 29 г. включват индивидуална работа по бизнес модел и бизнес план, презентиране, участие в мрежи и достъп до финансиране, както и групова консултация на тема „Европейско финансиране – възможности за начинаещ бизнес и работа с проекти“.
Консултациите са по проект „Млади предприемачи, подготвени за собствен бизнес“. Петима предприемачи ще получат безплатна регистрация на компаниите си.
За кого е предназначено събитието

За стартиращи предприемачи на възраст до 29 г.

Лектори

Екип на И-Деа Консултинг.

Вход безплатен, с предварителна регистрация по е-поща на адреси m.stiptsova@i-dea.eu и b.ivanova@i-dea.eu.

Обучение „Brand Positioning“
2019-07-24 14:30 - 2019-07-28 22:30 | Фабрика 126, бул. Мария Луиза 126
Обучението се фокусира върху основни елементи при създаването и позициониранието на търговски бранд:

координиране на ценностите;
създаване и работа по агенционни, стратегически, творчески, медийни и други задания (брифове);
изграждане на бранд на работодатели и бранд на служители; визуалната бранд идентичност;
създаване и мениджмънт на различните бранд точки на контакт (Brand Touchpoints).

Включва лекции и практически задачи в различни модули.

За кого е предназначено събитието

За фрийлансъри в областта на рекламата, ПР, ивент мениджмънта, дизайна, предприемачи.

Лектор

Доц. д-р Стефан Серезлиев е бил творчески директор на PBI Integrated (US), на McCann Sofia, Euro RSCG Sofiа (HAVAS), DM&B Austria и др. Автор на монография „Интегрирани маркетингови комуникации, бранд и графичен дизайн: между перспективите и дефинициите“.

Вход платен, с предварителна регистрация по е-поща на адрес chapanov@fabrica126.com или на тел. 0888636062. Краен срок: 23 юли.

Има различни опции за отстъпки за групи. 50% отстъпка за студенти. Присъствието на първия семинар „Бранд Мениджмънт“ дава възможност за 10% допълнителна отстъпка, която се начислява върху всички останали отстъпки.

Алея на книгата - Варна
2019-08-02 10:00 - 2019-08-11 22:00 | Ларго, от ул. Стефан Караджа до бул. Сливница, Варна
На 10-то юбилейно издание на събитието над 50 български издателства ще представят своите книги. Всеки ден между 18:00 и 21:00 часа литературният кът ще бъде домакин на премиери на книги, срещи с писатели и преводачи, дискусии. Предвидена е и детска програма.

За кого е предназначено събитието

За читатели и писатели, за малки и големи.

Лектори

Запознайте се с програмата на събитието.

Вход свободен.

Online Business Breakthroughs: International Perspective
2019-08-13 18:30 - 20:30 | CowOrKing Space by Puzl, бул. "Черни връх" 47, София, Bulgaria
Иво Писков, експерт по онлайн бизнес и търговия, ще разкаже за своя опит при навлизане на международни пазари и ще сподели казуси от своята практика с български и чуждестранни компании.

За кого е предназначено събитието

За онлайн предприемачи, собственици на малък и среден бизнес, специалисти по онлайн маркетинг.

Лектор

Иво Писков е изпълнителен директор на Mentor Coach Partners, консултанска агенция в областта на онлайн бизнеса. Има 15 години опит.

Вход безплатен, с предварителна регистрация. Работен език – английски.

Сладоледен фестивал vol.5 | betahaus
2019-08-24 10:30 - 18:00 | Докторска градина, ул. Шипка 4-26
Новото издание на сладоледения фестивал набира изложители. В него могат да се включат производители на натурални сладоледи от България и не само.

За кого е предназначено събитието

За производители и любители на сладоледа.

Лектори

Във фестивала могат да участват производители на натурални сладоледи от България и не само.

Участие на изложители – с такса. За посетители – вход свободен.

Такса – 350 лв. без ДДС за чадър/тента (пожелание); ток; 4 кв. м. място; 1 публикация в събитието; вода за екипа.
Такса – 450 лв. без ДДС за избор на щанд; чадър/тента (пожелание) ток; 4 кв. м. място; 2 публикации в събитието; вода за екипа.

За подробности пишете по е-поща на адрес icecreamfest@betahaus.bg.

Ден за професионално ориентиране в СофтУни
2019-08-26 19:00 - 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
В деня за професионално ориентиране в СофтУни ще имате възможност да се срещнете с преподаватели, ИТ експерти, практикуващи в технологиите, изучавани в курсовете – Java, JavaScript, Python, C#.

За кого е предназначено събитието

За ИТ специалисти, фрийлансъри, студенти, ученици.

Лектори

Георги Георгиев, Дончо Минков, Инес Иванова и Николай Костов – преподаватели в СофтУни.

Модератор – Ивайло Кенов, технологичен трейнър и софтуерен разработчик със C# и JavaScript.

Вход безплатен, с предварителна регистрация.

Семинар The Art of Selling for Personal and Business Development
2019-08-31 17:00 - 20:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Тома Стайков, експерт по продажбите, ще разкаже как технологични компании като Facebook, Google, Rackspace, Dropbox и др. използват успешно методологията за „Консултативно продаване – QUIS“. Той ще отговори и на въпросите как емоционалната устойчивост (увереността, мотивацията и нагласата) помага на професионалистите в продажбите.
За кого е предназначено събитието

За фрийлансъри маркетолози, търговци, предприемачи

Лектор

Тома Стайков е експерт в сферата на продажбите и управлението на търговски екипи в България и САЩ. Създава българския клон на агенция SBR Consulting, която прилага методологията за „Консултативно продаване – QUIS“.

Вход безплатен, с предварителна регистрация.

Курс по ПР комуникации
2019-09-03 19:00 - 2019-09-12 22:00 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Курсът ви помага да развиете уменията си за изграждане на успешни връзки с обществеността за бизнес цели. Максим Бехар ще покаже техники за ползване на традиционните ПР практики в дигиталната реклама. Ще обясни как се създава атрактивно съдържание, успешни ПР стратегии и как да измервате успеха.

За кого е предназначено събитието

За фрийлансъри в областта на връзките с обществеността, блогъри, автори на съдържание

Лектор

Максим Бехар е управител на M3 Communications Group Inc. и международен експерт в областта на връзките с обществеността.

Вход свободен, със задължителна регистрация.
Крайният срок за записване за курса е 1 септември 2019. Занятиятата се провеждат всеки вторник и четвъртък от 19:00 до 22:00 ч. или онлайн. Обучението завършва с практическо задание. Желаещите да се явят на изпита ще получат официален сертификат от SoftUni Digital, ако оценката им от изпита е над Много добър (5.00). Изпитът се заплаща.

Кариерен Кошер 2019
2019-09-04 11:00 - 19:00 | Интер Експо Център, бул. "Цариградско шосе" 147, София
Кариерен Кошер 2019 е събитие за професионално развитие, ориентиране и споделяне, което дава възможност за среща на над 90 бизнеса с хора с опит и образование в чужбина. В рамките на деня участниците ще могат да посетят над 20 лекции на различни професионалисти.
За кого е предназначено събитието

За фрийлансъри и хора, които търсят професионални контакти и възможности

Лектори

Програмата на събитието е разделена на три блока – старт на кариерата, започване на бизнес и възможности за развитие на хората и на екипа. На изложението могат да се организират срещи с фирми.

Вход безплатен, с предварителна регистрация.

Алея на книгата в София
2019-09-10 - 2019-09-15 | бул. Патриарх Евтимий, бул. Патриарх Евтимий, София
Традиционното есенно изложение на български и международни издателства в София включва богата програма от премиери на нови заглавия и срещи с автори. Издателствата предлагат намаления на цените на книгите точно преди началото на учебната година и на времето за повече четене у дома.
За кого е предназначено събитието

За хора, които обичат да пишат и читатели.

Лектори

Следете програмата на събитието на сайта на организаторите.

Вход свободен.

Career Show 2019
2019-09-10 10:00 - 20:00 | Арена Армеец София, бул. Цариградско шосе 4-ти км
Кариерно изложение с над 150 работодатели в България и с участието на повече от 30 лектори в различни професионални области. Събитието се провежда в 7 различни зони, така че фрийлансърите и кандидатите за работа да имат възможност да се учат, забавляват и да осъществят полезни професионални контакти с изложителите в рамките на един ден.
За кого е предназначено събитието

За фрийлансъри и за хора, които търсят професионални контакти

Лектори

Програмата на форума включва обучения, лекции, игри и възможности за среща с бизнес партньори и работодатели.

Вход безплатен, с предварителна регистрация.

Курс по Интегрирани маркетингови комуникации
2019-09-10 13:00 - 2019-09-11 18:00 | Нов български университет, бул. Монтевидео 21, София
Курсът по интегрирани маркетингови комуникации включва теоретични и практически знания за отделните инструменти за комуникация на бранда: реклама, връзки с обществеността, насърчаването на продажбите, директния маркетинг, личните продажби, спонсорството, рекламата от уста на уста, рекламата на мястото на продажба, продуктовото позициониране. Ще се проведе и симулация на реално планиране на 360-градусова комуникационна кампания.
За кого е предназначено събитието

За фрийлансъри в областта на рекламата и връзките с обществеността

Лектор

Доц. д-р. Кристиян Постаджиян е преподавател по реклама в Нов български университет и съавтор и директор на магистърска програма „Рекламен мениджмънт” в НБУ.

Вход платен, с предварителна регистрация. За повече информация и записване: НБУ – Училище за професионално и продължаващо обучение
тел: 02/ 811 0108, 02/ 8110 268, е-поща: uppo@nbu.bg

Първи АГРО Hackathon
2019-09-13 - 2019-09-14 | NIK Academy, ул. Лудогорие 1, с. Изгрев, област Шумен
Това е първият по рода си подобен хакатон в България. Целта е професионалисти и ентусиасти в сферата на прецизното земеделие да предложат решения за дигитализaция и и развитие на сектора, за приложение на високи технологии в него.
За кого е предназначено събитието

За ИТ специалисти и професионалисти в областта на земеделието, студенти, ученици с интереси в областта, предприемачи.

Лектори

Ментори на участниците ще бъдат Жига Древ от Trace Labs – OriginTrail Core Developers, Сергей Петров от Pollenty, доц. Божин Божинов от Аграрен Университет – Пловдив и др.

Запознайте се с програмата и условията на събитието.
Участието е безплатно, с предварителна регистрация. Допуска се индивидуално участие и в отбор до 5-ма участници. Награден фонд – 22 000 лв.

WordCamp Sinemorets – WordPress Sea Retreat
2019-09-13 08:00 - 2019-09-15 17:00 | Studio More, ул. „Каланджа“ 27, Бургас, Синеморец
WordCamp Sinemorets 2019 в Синеморец e вторият WordCamp Retreat и първият морски. Конференцията включва практически семинари и работилници, възможност за активни професионални контакти, групови занимания.
За кого е предназначено събитието

За начинаещи и напреднали специалисти в WordPress

Лектори

Христо Ласков, Владимир Василев, Ники Кръстев и Петър Николов. Запознайте се с пълната програма на събитието.

Вход платен, с онлайн регистрация. Билетите осигуряват достъп до всички работилници и събития. Местата са ограничени до 100 билета.

Bulgarian Digital Week Plovdiv 2019
2019-09-23 09:30 - 2019-09-26 14:00 | Конгресен център, Международен панаир, бул. "Цар Борис III Обединител" 37, Пловдив
Седмицата на дигиталните технологии в България е част от Есенния технически панаир в Пловдив. Събитието ще се излъчва на живо, онлайн. Програмата включва повече от 30 тематични конференции, мастър класове и събития с близо 200 лектори. Основните теми са:

трансформации в бизнеса,
дигитален маркетинг,
блокчейн,
логистика,
онлайн комуникации,
цифровизацията в търговията на дребно,
дигиталното бъдеще и хуманния облик на иновациите.

За кого е предназначено събитието

За фрийлансъри в онлайн търговията, комуникации и бизнес

Лектори

Стойне Василев, Георги Ненов, Христо Христов, Никола Минков и др.

Запознайте се с пълната програма на събитието.
Участието във всяка една от конференциите е безплатно след предварителна регистрация до 10 септември. Регистрацията не запазва място в залата.

Резервация на седящо място на конференцията – 30 лв. без ДДС до 10 септември.
След 10 септември стойността на билета е 50 лв. без ДДС за конференцията, при наличие на свободни места.

Семинар „Продавай в Гърция онлайн 2“
2019-09-26 09:30 - 17:30 | Capital Fort бизнес център, бул. Цариградско шасе 90
Второто издание на семинара включва преглед на онлайн пазара в Гърция, дискусия за възможностите за извършване на доставки в страната, както и срещи с представители на счетоводни къщи и адвокатски кантори.
За кого е предназначено събитието

За онлайн търговци, които искат да развиват дейност в Гърция

Лектори

Светлозар Димитров – съосновател на euShipments.eu, Радослав Крумов, търговски директор на Спиди, Вики Захарели – Head of Market Research Generation Y, Джордж Карас – експерт по данъчни въпроси и др.

Запознайте се с пълната програма на събитието.
Вход платен. Предлагат се билети с/без включен симултантен превод.

Ранна регистрация – до 1 септември.
Цена за билет без превод – 90 лв.
С включен превод – 120 лв.
Стандартна цена – 199 лв./250 лв.
Промоционален ВИП билет, включващ гала вечеря с лекторите – 180 лв. Важи до изчерпване на ВИП местата.

Онлайн конференция „Бизнес растеж: как да развиете своя бизнес с работещи стратегии“
2019-10-04 08:00 - 2019-10-11 22:00 | online
В продължение на една работна седмица петима преприемачи и специалисти в различни бизнес области ще споделят съвети и стратегии, от които да изградите вашите идеи и подходи за повече клиенти и приходи в бизнеса. Темите включват позициониране на пазара, ценообразуване, имейл маркетинг, ФБ реклами, B2B процеси за продажби. Всеки ден ще бъде показвано по едно интервю.
За кого е предназначено събитието

За бъдещи и настоящи предприемачи, фрийлансъри

Лектори

Александър Николов, Стойне Василев, Иван Цукев, Стилиян Запорожанов, Георги Държанлиев и Лазар Радков. Темите на разговорите с тях четете на сайта на събитието.

Вход безплатен, с предварителна регистрация.

Bring The Bloggers vol. 2
2019-10-04 13:30 - 19:00 | Best Western Plus Bristol Hotel, бул. "Христо Ботев" 69, София
На втората конференция на българските блогъри, влогъри и инстаграм инфлуенсъри ще можете да се срещнете както с хората, които се превръщат в търговска марка, така и с компаниите, които ползват техните услуги. Акцентите на събитието са влиянието в сферите на красотата, модата, пътешествията, бизнеса и майчинството.
За кого е предназначено събитието

За начинаещи и настоящи блогъри, влогъри и инстаграм инфлуенсъри, маркетинг специалисти

Лектори

Биляна Славейкова/bibons, Мона
Гочев/monagocheff
Радостина Христова/radostnamama
Константина Живова/show_me_with_konstantina
Иван Панкев/Johnnie B. Goode
Надя Сивкова/rockstarslovenadi
Алис Симеонова/mademoiselleaia

Вход платен, с предварителна регистрация.

Майсторски клас по дигитален маркетинг на IAB България
2019-10-05 10:00 - 2019-10-27 13:00 | Broker360, Бул. Дондуков 57, вх.Е
Майсторският клас предлага възможност за среща с експерти в различни направления на дигиталния маркетинг. Обучението включва лекции и практически занятия и има за цел да ви запознае с тенденции, технологии и инструменти, които да приложите в работата си веднага.
За кого е предназначено събитието

За начинаещи специалистит в сферата на маркетинга, фрийлансъри, които търсят развитие в областа на контент маркетинга, рекламата, онлайн медиите.

Лектори

Велислава Попова, Ангел Кръстев, Николай Йоргов, Александър Бойчев, Лазар Малаков, Жюстин Томс и др.

Запознайте с програмата на обучението.
Вход платен, с предварителна регистрация.

HackConf 2019
2019-10-10 09:00 - 2019-10-13 17:00 | НДК, пл."България"1, София
Петото издание на конференцията ще се състои в два успоредни потока с лекции и цял ден с работилници. Събитието ще се проведе изцяло на английски език.
За кого е предназначено събитието

За ИТ специалисти – разработчици, софтуерни и хардуерни инженери, фрийлансъри

Лектори

Стефан Кънев, Иван Ванков, Радослав Станков, Александър Попов, Мартин Иванов, Василена Вълчанова и др. Запознайте с програмата на конференцията.

Вход платен, с предварителна регистрация.

Билети за студенти – 25 евро.
Редовен билет – 40 евро.
Три редовни билета на цената на 2 – по 26,60 евро.

Лекция „Успешно управление на бизнес“
2019-10-18 13:30 - 18:00 | Reneta Vasileva Business Management, Bulgaria
Имаш собствен бизнес и искаш да научиш работещи стратегии за ефективното му управление? Посети лекцията.
Разбери как да:

разпределяш оптимално времето си;
достигаш до нови пазари;
постигаш желаните резултати.

За кого е предназначено събитието

За мениджъри и ръководители на собствен бизнес.

Лектор

Паоло Руджери е предприемач, автор на редица книги за мениджмънт и лидерство, създател на консултантска компания „OSM International Group“. Основната цел на фирмата е да подобри бизнес управлението по света.

Входът е платен, с предварителна регистрация.

Курс „Презентационно и словесно майсторство“
2019-10-22 19:00 - 2019-11-15 21:30 | Project Lab, бул. Княгиня Мария Луиза, 58, етаж 2, зала Европа, София
Курсът с водещи доц. д-р Георги Бърдаров и писателя Иво Топалов, включва лекции и практически упражнения по презентации и публични изяви. Курсът продължава 4 седмици, с по 2 вечерни занятия в рамките на работната седмица.
За кого е предназначено събитието

За фрийлансъри, на които им се налага да говорят пред публика, блогъри, журналисти, влогъри.

Лектори

Доц. д-р Георги Бърдаров е победител в телевизионния формат на БНТ „Ръкописът“. Сценарист на „Стани богат”, на предаванията „Аз обичам България” и др.
Иво Топалов е автор на романите „Полетът на орела” и „Докторът“, обучител и консултант.

Вход платен, с предварителна регистрация.

Цена до 11 октомври – 219 лв.
Цена след 11 октомври – 249 лв.

„Първи стъпки към свободната практика“
2019-10-23 19:00 - 21:30 | Freeдом21, ул. Стефан Стамболов 21, Велико Търново
Мечтаеш да бъдеш фрийлансър, но неизвестността те плаши? Искаш да имаш свободата да работиш за себе си, но не знаеш откъде да започнеш? Ако живееш във Велико Търнов и вече си взел решение да изоставиш работата от 9 до 5, посети обучението „Първи стъпки към свободната практика“. Ще получиш отговори на въпросите, които си задава всеки фрийлансър в началото на своята дейност.
Ще разбереш:

къде да намериш своите клиенти;
как да им предложиш услугите си.

По време на събитието ще се срещнеш с хора, които също като теб са решили да работят за себе си, постигнали са целта си и са готови да споделят с теб своя опит.

За кого е предназначено събитието

За бъдещи фрийлансъри и такива, които вече са направили първите стъпки в свободната професия.

Лектор

Лектор е Румен Димитров. Изпълнява фрийланс проекти от 15 години. В момента управлява собствен бизнес, консултира, изнася лекции. През последната година организира ежемесечни срещи в групата „Търновски фрийлансъри“.

Обучението е безплатно.

Безплатно обучение „Разработване и управление на проекти“
2019-10-24 14:00 - 17:00 | Фондация “Каузи”, ж.к. Люлин 8, ул. "Филиповско шосе" 38, София, Bulgaria
Ако имаш добра идея, която искаш да разработиш и финансираш, посети събитието. Ще разбереш какво трябва да направиш, за да я превърнеш в сполучлив проект.
Ще научиш:

как да намериш програма, която да финансира проекта ти;
какво е нужно за успешното му управление.

По време на обучението ще се обсъждат всички важни въпроси относно реализацията на проектите – от зараждането на идеята до ефективното им ръководене.

За кого е предназначено събитието

За предприемачи и всички онези, които вярват в идеите си, но не знаят как да ги осъществят.

Обучението е безплатно, с предварителна резервация.

Обучение „Управление на времето“
2019-10-27 11:00 - 17:00 | MG Academy, ул. "Екзарх Йосиф"86, София, 1000, Bulgaria
Може би си фрийлансър, който често не се наспива, за да успее да изпълни поръчките си в уговорените сроковете? Или имаш собствен бизнес, но не се справяш с изпълнението на ежедневните си задачи? Вмъкни обучението „Управление на времето“ в графика си. С негова помощ ще се научиш да определяш приоритетите си.
Чрез дискусии, тестове и игри ще разбереш как да:

изясняваш целите си, за да можеш да ги следваш;
насочваш вниманието си върху най-важните ежедневни задачи;
бъдеш продуктивен.

Максималният брой участници е 6. Това дава възможност и за индивидуална работа с всеки от присъстващите.

За кого е предназначено събитието

Фрийлансъри, мениджъри, управители на бизнес.

Лектор

Д-р инж. Мариян Генчев – основател и управител на „MG Academy“.

Входът е платен, с предварителна регистрация.

Курс „Content marketing“
2019-10-29 19:00 - 2019-11-15 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Искаш ли да започнеш да изграждаш съдържание, което да привлича правилната аудитория? А наясно ли си как да я подтикнеш да се връща отново и отново към уеб сайта ти? Курсът „Content marketing” ще отговори на тези и на много други въпроси.
Продължителността му е 3 седмици. След приключването му ще можеш да:

разграничаваш различните типове текстове;
планираш и създаваш успешни маркетинг стратегии;
създаваш лендинг страници, които постигат своята цел.

В края на обучението полагаш изпит. Ако оценката от него е достатъчно висока, получаваш сертификат.
Можеш да избереш между присъствена и онлайн форма.

За кого е предназначено събитието

За начинаещи копирайтъри, блогъри, маркетолози, фрийлансъри и предриемачи, които се стремят да изградят лоялна аудитория.

Лектор

Василена Вълчанова е маркетинг консултант с над 10-годишен опит в изграждането на маркетинг стратегии. Тя поддържа и личен блог за дигитални стратегии и онлайн маркетинг.

Входът е платен, с предварителна регистрация.
Цената се определя в зависимост от формата на обучение:

присъствена – 190 лв.;
онлайн – 170 лв.

Обучение „Разработване и управление на проекти“
2019-10-30 11:00 - 13:00 | Кариерен център на ЮЗУ “Неофит Рилски”, ул. "Иван Михайлов" 66, Благоевград
Реализирането на успешен проект е сложна задача, свързана с предварително планиране. Ако искаш да разбереш какво е нужно, за да вдъхнеш живот на идеята си, посети обучението в Благоевград.
Ще научиш:

какви са елементите на проекта;
как да го ръководиш успешно;
как да намериш програми за финансиране.

За кого е предназначено събитието
За предприемачи и всички онези, които вярват в идеите си, но не знаят как да ги осъществят.
Обучението е безплатно, с предварителна резервация.

Семинар „Продавай успешно в Румъния и Гърция“
2019-10-31 09:00 - 2019-11-01 13:00 | Интер Експо Център, бул. "Цариградско шосе" 147, София
Eксперти и търговци от България, Румъния и Гърция ще ви запознаят със спецификите на пазарите в съседните ни държави и ще споделят опит как работят успешно на тях. В програмата са включени лекции за онлайн продажби, счетоводни и данъчни казуси, правни аспекти на бизнеса, платформи, платежни инструменти. Предвидени са и работилници за развиване на промоции.
За кого е предназначено събитието

За онлайн и физически търговци, за маркетинг специалисти

Лектори

Мирча Кокориша, Георги Стаменов, Йоана Драгу, Радослав Крумов, Ставрос Асабаноглу и др. Запознайте с програмата на форума.

Вход платен, с предварителна регистрация.

Практически тренинг за продажби по телефон
2019-11-02 09:00 - 17:00 | Дитерамб Консулт ЕООД, ж.к. "Дианабат", София, Bulgaria
Тренингът е подходящ за теб, ако ти се налага да представяш и продаваш своите продукти/услуги по телефона.
Ще разбереш как да:

работиш с трудни клиенти;
реализираш продажби;
получаваш обратна връзка и др.

Обучението е разделено на два модула „Увод в продажбите по телефона“ и „Поведение по телефона“. Разгледай програмата на събитието, за да добиеш детайлна представа за въпросите, които ще се обсъждат.

За кого е предназначено събитието

За хора, които предлагат услугите и продуктите си по телефона.

Входът е платен, с предварителна регистрация.
